  Туспуктэм: Константин Вознесенских Наталия Сильвестрова Егитъёслэн нуналзылы Удмуртиысь каръёсын но ёросъёсын элькунысь геройёсын 30 выль граффити лэсьтозы – котькуд муниципал кылдытэтын быдэн одӥг. Сурады ваньзы ӵош 12-тӥ инвожое кутскозы. Со сярысь кар администрацилэн пресс-службаез ивортӥз. Таӵе малманэз художникъёс стрит-артъя «ФормART» фестиваль бере ӵектӥзы. Матысь дыре радъясьёс фестивале пыриськон сярысь куронъёсын валатэт (положение) дасялозы. Южтолэзе эскизъёсъя вожвылъяськон кутскоз. Вань мылыд карисьёс «Герои Удмуртии» темая ужзэс келяны быгато. Тодэ вайытом, 2022-тӥ арын гужем пумын Ижкарын нырысетӥ удмурт нылкышно кылбурчилы, ожгар эмчилы Ашальчи Окилы – Акилина Векшиналы сӥзем бадӟым сруредэз сӥё-дано усьтӥзы. Тегъёс: суредасьёс фестиваль Удмуртия  